Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, Sarrigurengo D ereduko Haur eta Lehen Hezkuntzako Ikastetxe Publikoari buruzkoa. Galdera 2017ko urriaren 6ko 123. Nafarroako Parlamentuko Aldizkari Ofizialean argitaratu zen.

Iruñean, 2017ko urriaren 27an

Lehendakaria: Ainhoa Aznárez Igarza

ERANTZUNA

Unión del Pueblo Navarro talde parlamentarioari atxikitako foru parlamentari Alberto Catalán Higueras jaunak 9-17/PES-00216 idatzizko galdera aurkeztu du. Hauxe da Nafarroako Hezkuntzako kontseilariaren informazioa:

Sarrigurengo D ereduko “Joakin Lizarraga” Haur eta Lehen Hezkuntzako Ikastetxe Publikoaren kanpoko aldeko errotulazioa dela-eta egindako galderei dagokienez, Hezkuntza Departamentuak 2016-2017 ikasturtean zehar jarri zuen ikastetxeko fatxadan ikastetxearen izendapen ofiziala jasotzen zuen identifikazio-errotulua. Errotulazio hori, erantsitako argazkian ikus daitekeen bezala, ele bitan dago, araudiak horri buruz ezarritakoari jarraituz.

Ikastetxearen barneko egoitzen errotulazioari dagokionez, zeina ikastetxearen beraren erantzukizuna baita, gaztelaniaz, euskaraz eta ingelesez dago.

Iruñean, 2017ko urriaren 27an.

Hezkuntzako kontseilaria eta Gobernuko eleduna: María Solana Arana